Vispārējās tiesas 2026. gada 11. februāra rīkojums – Trasta Komercbanka/ECB
(T-135/21) 1
(Ārpuslīgumiskā atbildība – Ekonomikas un monetārā politika – Kredītiestāžu prudenciālā uzraudzība – ECB uzticētie īpašie uzraudzības uzdevumi – Lēmums anulēt kredītiestādes licenci – Mantiskais kaitējums – Cēloņsakarība – Acīmredzami juridiski nepamatota prasība)
Tiesvedības valoda – angļu
Lietas dalībnieki
Prasītāja: Trasta Komercbanka AS (Rīga, Latvija) (pārstāvis: O. Behrends, advokāts)
Atbildētāja: Eiropas Centrālā banka (pārstāvji: C. Hernández Saseta, A. Witte un A. Pizzolla)
Personas, kas iestājušās lietā atbildētājas prasījumu atbalstam: Latvijas Republika (pārstāves: J. Davidoviča un K. Pommere), Eiropas Komisija (pārstāvji: D. Triantafyllou un A. Steiblytė)
Priekšmets
Ar prasību, kas pamatota ar LESD 268. pantu, prasītāja lūdz atlīdzināt kaitējumu, kas tai nodarīts ar Eiropas Centrālās bankas (ECB) 2016. gada 3. marta lēmumu ECB/SSM/2016 – 529900WIPOINFDAWTJ81/1 WOANCA-2016-0005 par licences anulēšanu kredītiestādei un ar ECB rīcību saistībā ar šo lēmumu.
Rezolutīvā daļa
Prasību noraidīt.
Trasta Komercbanka AS sedz savus, kā arī atlīdzina Eiropas Centrālās bankas (ECB) tiesāšanās izdevumus.
Latvijas Republika un Eiropas Komisija savus tiesāšanās izdevumus sedz pašas.
____________
1      OV C 206, 31.5.2021.